# D OBCHODNÉ PODMIENKY

Uchádzač vo svojej ponuke predloží návrh rámcovej dohody pre danú časť na predmet zákazky spolu so zmluvnými podmienkami.

## *Pre časť „A“ - Nákup náhradných dielov pre nakladače JCB*

**Rámcová dohoda**

**PRE ČASŤ „A“: Nákup náhradných dielov pre nakladače JCB**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „rámcová dohoda“)

**Článok I.**

**Zmluvné strany**

**Kupujúci:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Organizačná zložka: | Odštepný závod lesnej techniky |
| Sídlo: | Mičinská cesta 33, 974 01 Banská Bystrica |
| Právne zastúpený: | Ing. Peter Brezina - riaditeľ OZLT |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | vo veciach zmluvných: |
| vo veciach technických: |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**kupujúci**“)

a

**Predávajúci:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: | vo veciach zmluvných: |
| vo veciach technických: |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „**predávajúci**“)

(ďalej len „kupujúci“)

(ďalej spolu aj ako „zmluvné strany“)

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a primerane na základe ustanovení § 409 a násl. zákona č. 513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. ................. zo dňa ...................... pod značkou ..................... .

**Článok I.**

**Základné ustanovenia**

1. Predávajúci sa touto rámcovou dohodou zaväzuje dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v prílohe č. 1 tejto rámcovej dohody za podmienok uvedených v čl. VII. tejto rámcovej dohody. Rámcová dohoda obsahuje aj podrobnejšie vymedzenie práv a povinností zmluvných strán.

**Článok II.**

**Predmet plnenia**

1. Predmetom rámcovej dohody je dodávka nových náhradných dielov na nakladače JCB spĺňajúce požiadavky slovenských a európskych noriem, vrátane dopravy a iných súvisiacich služieb spojených s dodaním predmetu zákazky.
2. Jednotlivé položky predmetu plnenia tejto rámcovej dohody sú uvedené v Prílohe č. 1 - Zoznam náhradných dielov, pričom konkrétnu dodávku (zoznam a počet náhradných dielov) bude určovať kupujúci samostatnou objednávkou.
3. Predávajúci určuje nasledovných subdodávateľov, ktorých bude využívať pri plnení tejto zmluvy:
4. Obchodné meno:
5. Sídlo/ miesto podnikania:
6. IČO:
7. Osoba oprávnená konať za subdodávateľa v rozsahu meno, priezvisko, adresa pobytu a dátum narodenia
8. Predávajúci zaviazaný z tejto rámcovej dohody je povinný počas jej platnosti oznamovať kupujúcemu akúkoľvek zmenu údajov v rozsahu uvedenom v tomto článku o ktoromkoľvek subdodávateľovi uvedenom v ods. 3 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
9. Zmena subdodávateľa uvedeného v ods. 3 tohto článku rámcovej dohody za iného subdodávateľa je možná len na základe písomného schválenia zo strany kupujúceho. Predávajúci je povinný uviesť vo svojom návrhu na zmenu subdodávateľa všetky údaje v zmysle ods. 3 tohto článku rámcovej dohody. Subdodávateľ musí byť zároveň ku dňu schválenia zmeny zapísaný v registri partnerov verejného sektora, ak má povinnosť byť zapísaný v registri partnerov verejného sektora.
10. Predávajúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
11. ruským občanom, spoločnostiam, subjektom alebo orgánom sídliacim v Rusku,
12. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
13. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Článok III.**

**Doba platnosti rámcovej dohody**

1. Rámcová dohoda sa uzatvára na dobu určitú, a to na 48 mesiacov od účinnosti tejto rámcovej dohody, alebo do celkového vyčerpania finančného limitu:

|  |  |  |  |
| --- | --- | --- | --- |
| Cena bez DPH: | 1.172.757,41 EUR | slovom: | milión stosedemdesiatdvatisíc sedemstopäťdesiatsedem 41/100 |
| DPH 20%: | 234.551,48 EUR | slovom: | dvestotridsaťštyritisíc päťstopäťdesiatjeden 48/100 |
| Cena celkom: |  1.407.308,89 EUR  | slovom: | milión štyristosedemtisíc tristoosem 89/100 |

, na základe verejného obstarávania, a to podľa toho, ktorá skutočnosť nastane skôr.

1. Predávajúci je povinný v zmysle tejto dohody odovzdať predmet zákazky na miesto určené v jednotlivých objednávkach.
2. Konkretizácia náhradných dielov sa bude počas platnosti tejto dohody prispôsobovať potrebám kupujúceho, v rámci jednotlivých objednávok, na konkrétny príves, v zmysle zoznamu identifikácie prívesov, a to podľa VIN čísel.
3. Predávajúci sa zaväzuje dodávať predmet rámcovej dohody v množstve požadovanom kupujúcim, v kvalite vyplývajúcej z tejto rámcovej dohody a platných noriem, všetko na základe a podľa tejto rámcovej dohody a jednotlivých objednávok.

**Článok IV.**

**Miesto dodania a dodacie podmienky**

1. Miestom dodania predmetu zákazky je: LESY Slovenskej republiky, štátny podnik, OZ Lesnej techniky, Mičinská cesta 33, 974 01 Banská Bystrica.
2. Predávajúci je povinný dodať kupujúcemu tovar do 3 pracovných dní od potvrdenia objednávky. V prípade tovaru, ktorý výrobca nevie dodať do 3 pracovných dní bude termín dodania vzájomne dohodnutý v zaslanej objednávke, pričom o tejto nemožnosti musí predávajúci informovať kupujúceho bez zbytočného odkladu a je povinný doložiť doklad z ktorého bude zrejmé, že výrobca nevie tovar dodať predávajúcemu v požadovanom čase.
3. Objednávky bude kupujúci zadávať elektronicky kontaktnej osobe určenej predávajúcim alebo písomnou formou na adresu sídla predávajúceho. Predávajúci je povinný elektronicky potvrdiť objednávku bez zbytočného odkladu po jej doručení, avšak najneskôr do 24 hodín v pracovných dňoch od jej doručenia.
4. Predávajúci je povinný pri podpise tejto rámcovej dohody písomne oznámiť určenie kontaktnej osoby spolu s údajmi nevyhnutnými na realizáciu elektronickej komunikácie. Akékoľvek zmeny v určení údajov týkajúcich sa kontaktnej osoby nadobúdajú účinky voči kupujúcemu až po písomnom oznámení predávajúceho o vykonaní zmeny týkajúcej sa kontaktnej osoby.
5. Kupujúci má právo objednaný a dodaný náhradný diel vrátiť predávajúcemu za účelom jeho zámeny za iný náhradný diel, v prípade nesprávnej identifikácie náhradného dielu v katalógu náhradných dielov. V takomto prípade hradí náklady spojené s vrátením náhradného dielu a doručením nového kupujúci.

**Článok V.**

**Práva a povinnosti zmluvných strán**

1. Predávajúci sa zaväzuje dodávať predmet rámcovej dohody vo vlastnom mene a na vlastnú zodpovednosť podľa platných predpisov.
2. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži, čo počas celej doby platnosti rámcovej dohody deklaruje platným prehlásením (potvrdením) schváleného alebo neschváleného distribútora o dodaní originálnych náhradných dielov alebo dielov vyhovujúcej akosti.
3. Predávajúci na požiadanie kupujúceho poskytne všetky podklady súvisiace s predmetom rámcovej dohody, a to napríklad výsledky kvality a atesty na dodaný tovar.
4. Kupujúci si vyhradzuje právo neodobrať celý sortiment a množstvo tovaru uvedené v prílohe č. 1 tejto rámcovej dohody, nakoľko uvedený zoznam vychádza z oficiálnych katalógov výrobcu.

**Článok VI.**

**Záruka za akosť, reklamácie a nároky z vád tovaru**

1. Vady dodaného tovaru, ktoré je možné zistiť pri bežnej kontrole, musia byť kupujúcim reklamované do 15 dní od odobratia tovaru na základe preberacieho protokolu.
2. Záruka za akosť poskytnutá predávajúcim na dodaný tovar je v dĺžke 12 mesiacov, ktorá začína plynúť pre ten ktorý tovar okamihom prevzatia kupujúcim.
3. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov:
4. odstránením vád, za podmienky, že s tým súhlasí alebo dodaním nového tovaru,
5. dobropisom vo výške odsúhlasenej obidvomi zmluvnými stranami.

**Článok VII.**

**Ceny a platobné podmienky**

1. Celkový finančný limit uvedený v Čl. III, ods. 1 tejto rámcovej dohody je maximálny, t.j. nemožno ho prekročiť.
2. Zmluvné strany sa dohodli, že kupujúci môže požadovať zmenu jednotkových cien smerom nadol, na základe § 42 ods. 13 a 14 zákona o verejnom obstarávaní počas trvania rámcovej dohody. Predávajúci je oprávnený na začiatku každého kalendárneho roku zvýšiť v závislosti od miery inflácie počítanou indexom spotrebiteľských cien v doprave. V takomto prípade je predávajúci oprávnený najneskôr do 30 dní od oficiálneho vyhlásenia miery inflácie v segmente dopravy za predchádzajúci kalendárny rok Štatistickým úradom SR, požiadať objednávateľa o zvýšenie jednotkových cien o uvedený limit. Na základe žiadosti predávajúceho vypracuje kupujúceho bezodkladne dodatok. Cena je stanovená ako platná pre kupujúcim stanovený rozsah predmetu rámcovej dohody na obdobie podľa čl. III. tejto rámcovej dohody. Predávajúci sa zaväzuje vo všetkých daňových dokladoch - faktúrach uvádzať číslo tejto rámcovej dohody, na základe ktorého bolo realizované plnenie s odvolaním sa na túto rámcovú dohodu.

Zmenu ceny na základe tohto odstavca je možné uplatniť najskôr po 01.01.2024.

1. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
2. Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho. Faktúry sa budú vystavovať priebežne na základe preberacích protokolov.
3. Predávajúci je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom predávajúci zároveň súhlasí s poskytnutím skonta vo výške:
4. za úhradu od 5 do 30 dní pred uplynutím lehoty splatnosti - skonto vo výške 1% z fakturovanej ceny bez DPH.

Predávajúci zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta - finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. 6, t.j. predávajúci vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok VIII.**

**Zmluvné sankcie**

1. V prípade, že kupujúci nesplní svoj záväzok v zmysle čl. VII. ods. 4, predávajúci je oprávnený uplatniť si voči kupujúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.
2. V prípade, ak predávajúci nedodá objednaný predmet zmluvy na základe objednávky riadne a včas, kupujúci je oprávnený uplatniť si voči predávajúcemu zmluvnú pokutu vo výške 5 % z ceny predmetu zadanej objednávky.
3. V prípade, ak kupujúci odstúpi od tejto rámcovej dohody z dôvodu jej porušenia na strane predávajúceho, môže si uplatniť zmluvnú pokutu vo výške 5,00 % z nevyčerpaného finančného limitu vysúťaženej ceny predmetu zákazky.
4. Kupujúci je povinný prizvať predávajúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, kupujúci je oprávnený účtovať zmluvnú pokutu vo výške 1,00 % z hodnoty reklamovaného predmetu za každý deň omeškania s vybavením reklamácie.
5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**Článok IX.**

**Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**Článok X.**

**Ukončenie rámcovej dohody a úhrada súvisiacich nákladov**

1. Ukončenie zmluvných vzťahov založených touto rámcovou dohodou s predávajúcim môže nastať:
2. vzájomnou dohodou kupujúceho a predávajúceho,
3. odstúpením od tejto rámcovej dohody,
4. písomnou výpoveďou zo strany kupujúceho bez udania dôvodu, pričom výpovedná lehota
je 1 mesiac a začína plynúť prvým dňom kalendárneho mesiaca nasledujúceho po doručení
výpovede.
5. Od tejto rámcovej dohody možno písomne odstúpiť v prípadoch uvedených v tejto rámcovej dohode a tiež na základe príslušných ustanovení Obchodného zákonníka alebo iného osobitného právneho predpisu, napríklad na základe § 19 zákona o verejnom obstarávaní.
6. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody sa považuje najmä ak:
7. predávajúci bude v omeškaní s plnením predmetu rámcovej dohody na základe jednotlivej objednávky o viac ako 7 pracovných dní,
8. predávajúci dodal na základe tejto rámcovej dohody tovar inej akosti ako bol kupujúcemu prezentovaný vo verejnej súťaži a v tejto rámcovej zmluve dohodnutý,
9. predávajúci pri plnení predmetu tejto rámcovej dohody konal v rozpore s niektorým so všeobecne záväzným právnym predpisom,
10. predávajúci stratil podnikateľské oprávnenie vzťahujúce sa k predmetu zákazky
11. predávajúci sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
12. predávajúci opakovane dodal  náhradné diely nižšej kvality, ktoré spôsobujú následnú opravu a výmenu rovnakej súčiastky v lehote do 6 mesiacov od dodania, pričom kupujúci doručí sporné náhradné diely predávajúcemu, vrátane vyčíslenia nákladov spojených s opätovnou opravou. Opakovaným dodaním sa rozumie dodanie náhradného dielu nižšej kvality 3-krát za sebou v rámci všetkých regiónov, riešených v reklamačnom konaní (elektronická reklamácia).
13. Kupujúci je oprávnený od tejto zmluvy odstúpiť aj v prípade, ak predávajúci porušil povinnosť z iného záväzkového vzťahu, ktorý má uzatvorený s kupujúcim.
14. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
15. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
16. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.
17. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane.
18. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.
19. V zmysle taktiež zákona č. 343/2015 Z. z. o verejnom obstarávaní v znení neskorších predpisov je kupujúci oprávnený odstúpiť od tejto rámcovej dohody:
20. ak v čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) Zákona č. 343/2015 Z. z. o verejnom obstarávaní v znení neskorších predpisov.
21. ak táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
22. ktorou došlo k podstatnej zmene pôvodnej rámcovej dohody a ktorá si vyžadovala nové verejné obstarávanie.
23. uzavretej s uchádzačom, ktorý nebol v čase uzavretia rámcovej dohody zapísaný v registri partnerov verejného sektora alebo ak bol vymazaný z registra partnerov verejného sektora.

**Článok XI.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
2. Predávajúci je oprávnený postúpiť pohľadávky a iné práva vyplývajúce z tejto rámcovej dohody voči kupujúcemu len po jeho predchádzajúcom súhlase.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto rámcovej dohody je príloha č.1 Zoznam náhradných dielov, vrátane ich jednotkovej ceny po jednotlivých položkách.
5. Rámcová dohoda je vyhotovená v 5 exemplároch, pričom 3 exempláre obdrží kupujúci a 2 exempláre predávajúci.
6. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Čiastočné objednávky zadávané v zmysle tejto dohody sa riadia primerane ustanoveniami podľa Obchodného zákonníka, a to najmä ustanoveniami upravujúcimi kúpnu zmluvu. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
7. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Zmluvné strany pre túto rámcovú dohodu vylučujú použitie § 421 Obchodného zákonníka a skutočné množstvo, ktoré bude dodané za obdobie platnosti tejto rámcovej dohody bude určené výhradne kupujúcim na základe jeho skutočných hospodárskych potrieb.
8. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
9. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
10. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v Centrálnom registri zmlúv vedenom na Úrade vlády SR.
11. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Kupujúci: |  | Predávajúci: |
| **Ing. Peter Brezina**riaditeľ OZLT |  | **obchodné meno**zastúpená titul, meno a priezviskofunkcia |

## *Pre časť „B“ - Zabezpečenie servisu pre nakladače JCB*

**Rámcová dohoda o poskytovaní servisných služieb**

**PRE ČASŤ „B“: Zabezpečenie servisu pre nakladače JCB**

uzatvorená v zmysle § 269 ods. 2 zákona č. 513/1991 Zb. Obchodný zákonník

 (ďalej len „zmluva“)

**Článok I.**

**Zmluvné strany**

**Objednávateľ:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Organizačná zložka: | Odštepný závod lesnej techniky |
| Sídlo: | Mičinská cesta 33, 974 01 Banská Bystrica |
| Právne zastúpený: | Ing. Peter Brezina - riaditeľ OZLT |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | vo veciach zmluvných: |
| vo veciach technických: |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**objednávateľ**“)

a

**Zhotoviteľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: | vo veciach zmluvných: |
| vo veciach technických: |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „**zhotoviteľ**“)

**Preambula**

1. Objednávateľ a zhotoviteľ uzatvárajú rámcovú dohodu o poskytovaní servisných služieb ako výsledok procesu verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. ............ zo dňa ................ pod značkou ................. (ďalej len „verejná súťaž“).
2. Dojednania podľa tejto rámcovej dohody majú prednosť pred všeobecnými obchodnými podmienkami zhotoviteľa pre vykonávanie opráv a údržby nákladných motorových vozidiel zo dňa ...... (ďalej len „VOP“) (presný názov a platnosť doplní úspešný uchádzač). VOP sú súčasťou tejto rámcovej dohody a sú zverejnené a prístupné v príjme opráv zhotoviteľa.

**Článok II.**

**Predmet rámcovej dohody**

1. Predmetom rámcovej dohody je poskytovanie servisných služieb, ktorými sa pre účely tejto rámcovej dohody rozumie najmä servis, opravy, údržba a iné súvisiace servisné služby pre nákladné motorové vozidlá - zabezpečenie záručného a pozáručného servisu a to pre špeciálne motorové vozidlá JCB, (ďalej už len vozidlá), ktoré sú alebo v budúcnosti budú v prevádzke objednávateľa, prípadne jeho organizačných zložiek.
2. Servisné služby sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov vozidiel, prípravy vozidiel na emisnú kontrolu a technickú kontrolu s cieľom úspešného vykonania predmetných kontrol, zabezpečenie emisných kontrol a technických kontrol. Zoznam poskytovaných servisných služieb a podmienky ich poskytovania sú uvedené v prílohe č. 1 tejto rámcovej dohody (ďalej tiež označené aj ako "servisné úkony“).

**Článok III.**

**Podmienky vykonania servisných služieb**

1. Zhotoviteľ sa zaväzuje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím originálnych alebo schválených náhradných dielcov.
2. Zhotoviteľ bude vykonávať servisné služby na základe jednotlivých objednávok objednávateľa v požadovanom rozsahu a za dohodnutú cenu a podmienok vyplývajúcich z tejto rámcovej dohody
3. Zhotoviteľ vykoná servisné služby s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržanie čo najlepšieho technického stavu vozidiel.
4. Zhotoviteľ zodpovedá za riadne vykonávanie servisných služieb - úkonov a tieto je povinný vykonávať s odbornou starostlivosťou prostredníctvom odborne kvalifikovaných zamestnancov, prípadne prostredníctvom odborne kvalifikovaných subdodávateľov zhotoviteľa. Zhotoviteľ preto zodpovedá objednávateľovi za vadne vykonaný servisný úkon. Nároky z vadného plnenia však objednávateľovi zanikajú v prípade, ak si ich neuplatní do 30 dní od prevzatia vozidla pri ktorom bol realizovaný vadný servisný úkon, ak vadu bolo možné zistiť voľným okom pri prehliadke vozidla, alebo do 30 dní od okamihu kedy objednávateľ mohol pri vynaložení odbornej starostlivosti vady zistiť.

**Článok IV.**

**Lehoty**

1. Zhotoviteľ sa zaväzuje poskytnúť základný servis - pravidelné servisné prehliadky predpísané výrobcom, výmena olejov, prevádzkových kvapalín, filtrov, základných opotrebiteľných dielov, diagnostika vozidla – najneskôr do 16 pracovných hodín od prevzatia vozidla zhotoviteľom a schválenia zákazkového listu objednávateľom pričom predpokladaný termín ukončenia uvedie zhotoviteľ v zákazkovom liste.
2. Zhotoviteľ sa zaväzuje vykonať stredné opravy - výmena čapov, kĺbov, tlmičov, ložísk, remeňov, výmena častí agregátov a jednoduchých komponentov, drobné opravárenské práce najneskôr do 40 pracovných hodín od prevzatia vozidla zhotoviteľom a schválenia zákazkového listu objednávateľom pričom predpokladaný termín ukončenia uvedie zhotoviteľ v zákazkovom liste.
3. Zhotoviteľ sa zaväzuje vykonať veľké opravy - opravy po dopravných nehodách a poistných udalostiach, opravy motorov, prevodoviek, hydraulickej sústavy a častí podvozku vyžadujúce odstrojenie vozidla resp. jeho časti najneskôr do 30 pracovných dní od prevzatia vozidla zhotoviteľom a schválenia zákazkového listu objednávateľom pričom predpokladaný termín ukončenia uvedie zhotoviteľ v zákazkovom liste.
4. Pracovnou hodinou sa pre účely tohto článku rozumie hodina, ktorá plynie v pracovných dňoch v čase od 8.00 hod do 16.00 hod, a preto koniec lehoty na vykonanie servisnej služby (základného servisu, strednej opravy) sa bude určovať počítaním času len v pracovných hodinách.
5. Lehota na vykonanie servisnej služby sa predlžuje v nasledovných prípadoch:
6. ak objednávateľ neposkytne súčinnosť potrebnú k vykonaniu servisnej služby
7. ak objednávateľ neodsúhlasí zvýšenie predbežnej (hrubej ceny) opravy - servisnej služby
8. ak poisťovňa neposkytne zhotoviteľovi súčinnosť v primeranej lehote (napr. včasným vykonaním doobhliadky vozidla atď.)
9. ak zhotoviteľovi vo vykonaní opravy v lehote bráni zhoršená dostupnosť náhradných dielov. Predĺženú lehotu je v takom prípade zhotoviteľ povinný uviesť v ponuke. O zhoršenej dostupnosti náhradného dielu musí zhotoviteľ objednávateľa informovať.

**Článok V.**

**Objednávanie servisných služieb - jednotlivé objednávky**

1. Miestami poskytnutia servisných služieb - opráv, ktoré sú predmetom tejto rámcovej dohody sú :
2. servisné strediská zhotoviteľa, uvedené v prílohe č. 5 tejto rámcovej dohody.,
3. servisné strediská objednávateľa zriadené pri niektorých organizačných zložkách prípadne odštepných závodoch objednávateľa uvedené v prílohe č. 4,
4. miesto v teréne označené objednávateľom, v prípade, že servisný úkon je najvýhodnejšie realizovať bez prevozu vozidla do niektorého z vyššie uvedených servisných stredísk.
5. Zhotoviteľ je povinný prijať vozidlo do opravy do niektorého zo servisných stredísk uvedených v odseku 1. písm. a) tohto článku do 3 pracovných dní od doručenia objednávky. Objednávkou je zhotoviteľ viazaný a musí za podmienok stanovených touto rámcovou dohodou ju vykonať s výnimkou prípadu, ak v lehote uvedenej bode 3 tohto článku oznámi objednávateľovi, že objednávku odmieta, pretože sa požaduje plnenie - oprava alebo doplnková služba, ktorá nie je predmetom tejto rámcovej dohody
6. V prípade odmietnutia objednávky je zhotoviteľ povinný v oznámení o odmietnutí uviesť konkrétny dôvod prečo nespadá pod režim tejto rámcovej dohody.

Objednávky je objednávateľ povinný zadávať elektronicky zaslaním elektronickej správy do elektronickej schránky zhotoviteľa: ......................... . Zhotoviteľ je povinný elektronicky potvrdiť doručenie objednávky bez zbytočného odkladu, avšak najneskôr do 4 hodín v pracovných hodinách v zmysle čl. 4 bod.4, ktoré sa počítajú len počas plynutia času v pracovných dňoch od doručenia objednávky. V potvrdení zároveň zhotoviteľ určí termín, kedy je objednávateľ povinný pristaviť vozidlo do servisného strediska uvedeného v odseku 1. písm. a) tohto článku. V prípade, ak v objednávke objednávateľ bude požadovať vykonanie servisnej služby v mieste určenom podľa ods. 1 písm. b) alebo c), tak termín kedy sa zhotoviteľ dostaví do požadovaného miesta ako aj do kedy vykoná riadne servisnú službu sa určí dohodou zmluvných strán a uvedú sa následne v objednávke aj s písomným potvrdením, pričom sa na vykonanie servisných služieb neuplatnia lehoty uvedené v čl. 4 ods. 1, 2 a 3. Ak k dohode o termíne dostavenia sa do požadovaného miesta poskytnutia servisných služieb podľa ods. 1 písm. b) alebo c) a o termíne vykonania nedôjde, môže objednávateľ vystaviť novú objednávku a požadovať vykonanie servisnej služby v servisných strediskách podľa odseku 1 písm. a) tohto článku, pričom predošlá objednávka sa vystavením novej ruší.

1. Zhotoviteľ vykoná opravu vozidla na základe jednotlivej objednávky objednávateľa podľa vzájomne spísaného a podpismi oboch strán potvrdeného zákazkového listu s uvedenou predbežnou cenou a predpokladaným termínom ukončenia. Zákazkový list je povinný vystaviť zhotoviteľ pri prevzatí vozidla a najneskôr do uplynutia 24 pracovných hodín od prevzatia vozidla na základe vykonanej ohliadky vozidla pred začatím výkonu servisného úkonu ho doplniť o predbežnú cenu servisného úkonu, predpokladaný termín jeho ukončenia a elektronicky ho zaslať objednávateľovi. Objednávateľ, resp. ním poverená osoba v zmysle ods. 5 tohto článku, je povinný vyjadriť súhlas s obsahom zákazkového listu a to opatrením podpisu poverenej osoby na zákazkovom liste resp. zaslaním elektronickej správy, predmetom ktorej bude vyjadrenie súhlasu s obsahom zákazkového listu. V prípade, že zákazkový list bude objednávateľovi zaslaný elektronicky, je objednávateľ povinný tento odsúhlasiť zaslaním elektronickej správy najneskôr do 4 pracovných hodín počítaných od okamihu (času) potvrdenia doručenia mailu príjemcom správy (objednávateľom). Zhotoviteľ je povinný zasielať elektronickú správu mailom s nastavením mailu s požiadavkou potvrdenia o doručení. Neodsúhlasenie zákazkového listu zo strany objednávateľa v dohodnutej lehote sa považuje za odmietnutie uzavretia čiastkovej zmluvy o dielo na vykonanie servisného úkonu a preto sa v danom prípade považuje konkrétna objednávka objednávateľa za zrušenú a zhotoviteľ viac nemá povinnosť, sa predmetnou objednávkou zaoberať. Odsúhlasenie zákazkového listu neskôr ako po 4 - hodinovej lehote sa považuje za neposkytnutie riadnej súčinnosti zo strany objednávateľa a preto sa o dobu omeškania objednávateľa predlžuje aj lehota na vykonanie servisného úkonu.
2. Objednávateľ po podpise tejto rámcovej dohody do 3 dní dodá zhotoviteľovi
3. zoznam vozidiel a osôb oprávnených v mene objednávateľa objednávať jednotlivé opravy vozidiel a schvaľovať zákazkové listy,
4. určí podmienky, za ktorých môže osoba preukazujúca sa osvedčením o evidencii vozidla (OEV) v ktorom ako držiteľ je uvedený objednávateľ teda aj vodič vozidla, sama objednať opravu, v akom rozsahu, prípadne v akom cenovom limite a schváliť zákazkový list.
5. Okrem prípadov uvedených v podmienkach v zmysle ods. 5 písm. b) tohto článku sú oprávnené v mene objednávateľa, resp. zastupovať objednávateľa výhradne osoby, ktorých zoznam tvorí Prílohu č. 3 tejto Rámcovej dohody.
6. Zmluvné strany zabezpečia neustálu aktuálnosť údajov oprávnených osôb, kontaktov a zoznamu vozidiel, zmeny sú účinné od okamihu ich písomného oznámenia druhej zmluvnej strane.

**Článok VI.**

**Ceny a fakturácia opráv**

1. Táto rámcová dohoda sa uzatvára na dobu určitú, a to na 48 mesiacov počítaných odo dňa jej účinnosti alebo do vyčerpania celkového finančného limitu, ktorý je určený vo výške:

|  |  |  |  |
| --- | --- | --- | --- |
| Cena bez DPH: |  | slovom: |  |
| DPH 20%: |  | slovom: |  |
| Cena celkom: |  | slovom: |  |

a to podľa toho, ktorá skutočnosť nastane skôr. Objednávateľ negarantuje, že predmetný finančný limit naplní.

1. Daň z pridanej hodnoty sa bude fakturovať v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
2. Zhotoviteľ prostredníctvom servisného technika stanoví predbežnú (hrubú) cenu na každú servisnú službu (opravu alebo službu požadovanú objednávateľom) a to podľa sadzobníka servisných služieb zhotoviteľa v prílohe č. 2 tejto rámcovej dohody. Zhotoviteľ zrealizuje servisnú službu objednanú objednávateľom, v prípade akceptácie zákazkového listu objednávateľom, do ktorého je zhotoviteľ povinný uviesť cenu, rozsah objednanej opravy a predpokladaný termín ukončenia servisnej služby. Po dôkladnej obhliadke vozidla, alebo počas zistení ďalších porúch v priebehu opravy sa finálna (konečná) cena opravy môže zvýšiť maximálne o 10% z hrubej ceny. V prípade, že počas realizácie opravy sa zistia vady, ktoré by zvýšili finálnu cenu opravy o viac ako 10% od predbežnej ceny, je zhotoviteľ oprávnený pokračovať v oprave len po tom, ako mu objednávateľ písomne odsúhlasí nový návrh hrubej ceny. Objednávateľ je povinný vyjadriť sa k zvýšeniu predbežnej ceny opravy najneskôr do 4 hodín od potvrdenia doručenia mailu (správy). Zhotoviteľ nie je v omeškaní so zhotovením opravy počas času, ktorý čaká na odsúhlasenie novej predbežnej (hrubej) ceny opravy, pričom sa tento čas do plynutia lehôt, uvedených v čl. 4 ods. 1, 2 a 3. nezapočítava. Predpokladaný termín ukončenia môže zhotoviteľ určiť nad rámec lehoty pre tú ktorú opravu uvedenú v čl. 4, v závislosti od zložitosti opravy, v dôsledku ktorej sa zvyšuje finálna cena opravy o viac ako 10 % od predbežnej ceny.
3. Čas potrebný na vykonanie opravy/údržby sa bude fakturovať podľa hodinových sadzieb prác zhotoviteľa uvedených v Prílohe č. 2.

Zmluvné strany sa dohodli na použití nasledovnej inflačnej doložky: Výška ceny sa upraví dodatkom pre platnosť v danom roku, v závislosti od priemernej miery inflácie alebo deflácie, dosiahnutej v predchádzajúcom kalendárnom roku potvrdenej Štatistickým úradom SR. Ktorákoľvek zo zmluvných strán je oprávnená z tohto dôvodu, navrhnúť zmenu ceny - percentuálne zvýšenie/zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu ceny musí zmluvná strana písomne uplatniť najneskôr do 28.02., toho ktorého kalendárneho roka s preukázaním inflácie/deflácie, odôvodňujúcej zmenu ceny. Pokiaľ nebola, ani jednou zo zmluvných strán, uplatnená možnosť na zmenu ceny v stanovenom termíne, tak úprave ceny vo výške priemernej miery inflácie/deflácie pre úpravu v tom ktorom roku, je neprenosná do nasledovných rokov, a toto právo zaniká neuplatnením v stanovenom čase. Na základe žiadosti zhotoviteľa vypracuje objednávateľ bezodkladne dodatok, v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov, ktorým dôjde k zmene prílohy č. 2 tejto rámcovej dohody.

Vzhľadom na inflačnú doložku uvedenú v čl. VI. ods. 4 tejto rámcovej dohody sa zmluvné strany dohodli, že v prípade, ak dôjde k zmene Prílohy č. 2, tak sa súčasne zmení finančný limit (zvýši alebo zníži) o sumu, ktorá predstavuje zmenu (nárast alebo pokles) cien.

Zmenu ceny na základe tohto odstavca je možné uplatniť najskôr po 01.01.2024.

1. Predmetom tejto zmluvy nie je vykonávanie opráv vád vozidiel, na ktoré sa vzťahuje záruka výrobcu vozidla. Tieto opravy je objednávateľ povinný ohlásiť a ich opravu si nárokovať u osoby, ktorá mu jednotlivé vozidlo predala a poskytla za jeho vady záruku.
2. Zhotoviteľ sa zaväzuje pri poistných udalostiach akceptovať krycí list poisťovne objednávateľa. Objednávateľ hradí zhotoviteľovi len rozdiel medzi cenou opravy a cenou hradenou poisťovňou objednávateľa, t.j. spoluúčasť vyčíslenú poisťovňou. Daň z pridanej hodnoty hradí objednávateľ zhotoviteľovi vo výške uplatnenej zhotoviteľom k cene opravy.
3. Platby za vykonané opravy a poskytnuté servisné služby uhrádza objednávateľ bankovým prevodom na základe riadne vystaveného daňového dokladu - faktúry alebo v hotovosti.
4. K faktúre zhotoviteľ priloží obidvoma zmluvnými stranami podpísaný zákazkový list a doplní prípadne protokoly z vykonanej diagnostiky a meraní.
5. Zmluvné strany sa dohodli, že vystavené faktúry sú splatné do 30 dní od dátumu ich doručenia objednávateľovi. Faktúra sa považuje za uhradenú dňom pripísania sumy na účet zhotoviteľa. Zhotoviteľ je oprávnený vystaviť faktúru po oprave najskôr v deň odovzdania vozidla objednávateľovi.
6. Zhotoviteľ sa zaväzuje informovať objednávateľa o všetkých podstatných skutočnostiach, ktoré majú vplyv na cenu alebo rozsah poskytovaných servisných služieb bezodkladne po zistení týchto skutočností zhotoviteľom.
7. Zhotoviteľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykoná objednávateľ úhradu pred lehotou splatnosti, pričom zhotoviteľ zároveň súhlasí s poskytnutím skonta vo výške: 1 % z fakturovanej ceny bez DPH, pričom zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z. z. o dani z pridanej hodnoty, t.j. objednávateľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok VII.**

**Prevzatie a odovzdanie vozidla**

1. Objednávateľ je povinný pristaviť vozidlo na výkon servisných služieb v termíne, určenom zhotoviteľom.
2. Zhotoviteľ pri preberaní vozidla do opravy vystaví elektronický zákazkový list za osobnej účasti objednávateľa resp. ním poverenej osoby v zmysle čl. V., ods. 5 a ods. 6. tejto Rámcovej dohody, v ktorom servisný technik zaeviduje základné dôležité údaje o stave odovzdávaného vozidla, najmä: počet km/mth podľa ukazovateľa, zjavné evidentné poškodenia vozidla a podľa rozsahu a náročnosti požadovanej servisnej služby ak je to možné súčasne uvedie predpokladaný termín ukončenia a predbežnú cenu zásahu. Ak termín a cenu nebude možné určiť bezprostredne po prevzatí, tak tieto údaje budú doplnené a elektronicky oznámené na odsúhlasenie (akceptáciu) objednávateľovi spôsobom a v lehote uvedenej v čl. V. bod 4 tejto rámcovej dohody.
3. Spätné prevzatie vozidla objednávateľom po poskytnutí servisnej služby bude opätovne zmluvnými stranami potvrdené.
4. Objednávateľ je povinný po vykonaní servisnej služby zhotoviteľom prevziať späť vozidlo do 3 pracovných dní odo dňa vyzvania na prevzatie vozidla zhotoviteľom.

**Článok VIII.**

**Kontaktné osoby**

1. Zhotoviteľ je povinný do 3 dní od podpisu tejto rámcovej dohody písomne oznámiť určenie kontaktných osôb spolu s údajmi nevyhnutnými na realizácie elektronickej komunikácie s objednávateľom - príloha č. 3. Akékoľvek zmeny v určení údajov týkajúcich sa kontaktnej osoby nadobúdajú účinky voči objednávateľovi až po písomnom oznámení zhotoviteľa o vykonaní zmeny týkajúcej sa kontaktnej osoby.

**Článok IX.**

**Doplnkové služby**

1. Zhotoviteľ vykoná pre objednávateľa podľa jeho požiadaviek ďalšie doplnkové služby uvedené v Čl. II.

**Článok X.**

**Doručovanie**

1. Zmluvné strany sa dohodli, že akákoľvek zmluvná alebo obchodná korešpondencia bude prebiehať elektronickou poštou, listovými alebo doporučenými listovými zásielkami, pokiaľ nebolo dohodnuté inak. V prípade listových a doporučených listových zásielok je korešpondenčnou adresou adresa uvedená v záhlaví tejto Rámcovej dohody. Všetky spôsoby doručovania sú rovnocenné a majú rovnakú platnosť a záväznosť. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
2. dňom prevzatia písomnosti;
3. v prípade odopretia prijatia písomnosti, dňom, keď jej prijatie bolo odopreté;
4. v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;
5. v prípade, ak nie je možné doručiť písomnosť na adresu uvedenú v rámcovej dohode z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

**Článok XI.**

**Zmluvné sankcie**

1. V prípade, ak zhotoviteľ neposkytne službu na základe objednávky a objednávateľom schváleného zákazkového listu riadne a včas, tak je povinný zaplatiť objednávateľovi zmluvnú pokutu vo výške 0,05 % z celkovej ceny neposkytnutej služby uvedenej v dotknutej objednávke za každý deň omeškania, pričom cena sa určí zo zákazkového listu - predpokladaná cena servisnej služby.
2. V prípade ak zhotoviteľ neprevezene vozidlo do opravy do 3 pracovných dní od doručenia objednávky, je povinný zaplatiť objednávateľovi zmluvnú pokutu vo výške 30,00 EUR za každý deň omeškania s prevzatím vozidla do opravy.
3. V prípade ak zhotoviteľ do 24 pracovných hodín od prevzatia vozidla neurčí predbežnú cenu, predpokladaný termín ukončenia a elektronicky to neoznámi objednávateľovi, má objednávateľ právo uplatniť si zmluvnú pokutu vo výške 30,00 EUR za každý deň omeškania s úplným splnením si týchto povinností.
4. V prípade reklamácie je zhotoviteľ povinný prizvať objednávateľa na posúdenie oprávnenosti reklamácie. Lehota na vybavenie je 90 dní, v prípade, že na posúdenie zo strany výrobcu bude potrebná ďalšia súčinnosť objednávateľa alebo zhotoviteľa, predlžuje sa táto lehota o potrebný čas. Ak zhotoviteľ mešká s vybavením reklamácie viac ako 3 dni, bude objednávateľ účtovať zmluvnú pokutu vo výške 0,05 % z hodnoty reklamovaného predmetu za každý deň omeškania s vybavením reklamácie.
5. Popri zmluvnej pokute má objednávateľ aj nárok na náhradu škody v sume o ktorú táto škoda presahuje zmluvnú pokutu.
6. V prípade, že Objednávateľ nesplní svoj záväzok v zmysle čl. 6. ods. 9, Zhotoviteľ má nárok na úhradu úroku z omeškania vo výške 0,05 % z nezaplatenej sumy za každý deň omeškania úhrady.
7. V prípade ak objednávateľ nepristaví vozidlo na výkon servisných služieb v termíne určenom Zhotoviteľom, Zhotoviteľ má právo uplatniť si voči Objednávateľovi zmluvnú pokutu vo výške 30 Eur za každý deň omeškania Objednávateľa s pristavením vozidla do opravy.
8. V prípade ak Objednávateľ neprevezme späť vozidlo do 3 pracovných dní od doručenia výzvy na prevzatie vozidla po oprave Zhotoviteľom, Zhotoviteľ má právo uplatniť si voči Objednávateľovi zmluvnú pokutu vo výške 30,00 EUR za každý deň  omeškania s prevzatím vozidla po oprave.

**Článok XII.**

**Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**Článok XIII.**

**Ukončenie zmluvy a úhrada súvisiacich nákladov**

1. Od tejto rámcovej dohody môže písomne odstúpiť ktorákoľvek zo zmluvných strán v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak:
3. zhotoviteľ bude v omeškaní s plnením predmetu rámcovej dohody na základe jednotlivej objednávky o viac ako 8 pracovných dní,
4. zhotoviteľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
5. zhotoviteľ stratil podnikateľské oprávnenie vzťahujúce sa k predmetu tejto rámcovej dohody,
6. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.
7. V zmysle zákona č. 343/2015 Z. z. o verejnom obstarávaní v znení neskorších predpisov je objednávateľ taktiež oprávnený odstúpiť od tejto rámcovej dohody:
8. ak v čase jej uzavretia existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov,
9. ak táto nemala byť uzavretá so zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, ktorou došlo k podstatnej zmene pôvodnej rámcovej dohody a ktorá si vyžadovala nové verejné obstarávanie,
10. uzavretej so zhotoviteľom-uchádzačom, ktorý nemal v čase uzavretia tejto rámcovej dohody v registri konečných užívateľov výhod zapísaných konečných užívateľov výhod alebo ak bolo právoplatne rozhodnuté o vyčiarknutí tohto uchádzača z registra konečných užívateľov výhod alebo ak mu bol právoplatne uložený zákaz účasti podľa § 182 ods. 3 písm. b) zákona č. 343/2015 Z.z. o verejnom obstarávaní v znení neskorších predpisov.
11. Zhotoviteľ je oprávnený od tejto rámcovej dohody odstúpiť v prípade ak objednávateľ je v omeškaní so zaplatením ceny servisných služieb na základe jednotlivej faktúry o viac ako 10 pracovných po doručení listu, ktorým zhotoviteľ upozornil objednávateľa na omeškanie so zaplatením ceny.
12. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
13. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
14. Pred uplynutím dohodnutej doby platnosti tejto rámcovej dohody možno túto rámcovú dohodu ukončiť aj:
15. kedykoľvek písomnou dohodou zmluvných strán,
16. výpoveďou objednávateľa aj bez uvedenia dôvodu, pričom výpovedná lehota sa stanovuje na 3 mesiace, počítajúc od prvého dňa mesiaca nasledujúceho po doručení výpovede druhej strane,
17. výpoveďou zo strany zhotoviteľa aj bez udania dôvodu, pričom výpovedná lehota je 12 mesiacov a začína plynúť prvým dňom kalendárneho mesiaca nasledujúceho po doručení výpovede druhej strane.
18. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.
19. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo objednávateľovi vzniklo pred odstúpením, napríklad z dôvodu nároku na výmenu- opravu vadného plnenia. Obdobne sa bude postupovať pri odstúpení od objednávky.
20. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými zhotoviteľovi pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**Článok XIV.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto rámcovej dohody sú prílohy:
5. Príloha č. 1: Zoznam servisných úkonov poskytovaných zhotoviteľom
6. Príloha č. 2: Sadzobník servisných služieb
7. Príloha č. 3: Zoznam oprávnených osôb
8. Príloha č. 4: Zoznam servisných stredísk objednávateľa a ich adresy
9. Príloha č. 5: Zoznam servisných stredísk zhotoviteľa a ich adresy
10. Príloha č. 6: Zoznam subdodávateľov spolu s čestným vyhlásením (ak je to relevantné)
11. Rámcová dohoda bola vyhotovená v 4 exemplároch, pričom 2 exempláre obdrží objednávateľ a 2 exempláre zhotoviteľ.
12. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Na záväzkový vzťah založený objednávkou sa použijú ustanovenia zmluvy o dielo upravenej v § 536 a nasledovných Obchodného zákonníka.
13. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené servisné služby uvedené v predmete rámcovej dohody. Konkrétne množstvo zadaných servisných služieb za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
14. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
15. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z. z., osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
16. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :
17. Obchodné meno:
18. Sídlo/miesto podnikania:
19. IČO:
20. Osoba oprávnená konať za subdodávateľa v rozsahu meno, priezvisko, adresa pobytu:
21. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
22. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
23. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
24. ruským občanom, spoločnostiam, subjektom alebo orgánom sídliacim v Rusku,
25. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
26. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
2. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
3. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Objednávateľ: |  | Zhotoviteľ: |
| **Ing. Peter Brezina**riaditeľ OZLT |  | **obchodné meno**zastúpená titul, meno a priezviskofunkcia |

## Príloha č. 1 - Návrh na plnenie kritérií na vyhodnotenie ponúk

**Návrh na plnenie kritérií na vyhodnotenie ponúk**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka, generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| DIČ: |  |
| IČ ­DPH: |  |
| Meno a priezvisko osoby oprávnenej konať v mene spoločnosti: |  |
| Meno a priezvisko kontaktnej osoby: |  |
| Telefón a e-mail kontaktnej osoby: |  |

**Názov zákazky:** Nákup náhradných dielov a zabezpečenie servisu pre nakladače JCB na obdobie 48 mesiacov

***Pre časť „A“: Nákup náhradných dielov pre nakladače JCB***

1. *Kritérium č. 1: Cena za dodanie predmetu zákazky*

|  |  |  |  |
| --- | --- | --- | --- |
|  | **Celková cena v EUR bez DPH** | **Výška DPH (20%)** | **Celková cena v EUR s DPH** |
| Cena za celý predmet zákazky |  |  |  |

***Pre časť „B“: Zabezpečenie servisu pre nakladače JCB***

|  |  |  |  |  |  |
| --- | --- | --- | --- | --- | --- |
| **Názov položky** | **Jednotková cena v EUR bez DPH** | **Množstvo** | **Jednotková cena SPOLU v EUR bez DPH** | **Výška DPH (20%)** | **Celková cena v EUR s DPH** |
| *Kritérium č. 1: Cena za 1 servisnú hodinu* |  | 2 196 hodín |  |  |  |
| *Kritérium č. 2: Cena za 1 km jazdy servisného vozidla* |  | 4 206 km |  |  |  |
| **Celková cena v EUR bez DPH** |  |  |  |

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

## Príloha č. 2 - Vyhlásenie uchádzača o podmienkach súťaže

**Vyhlásenie uchádzača o podmienkach súťaže**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: „Nákup náhradných dielov a zabezpečenie servisu pre nakladače JCB na obdobie 48 mesiacov“,

**týmto čestne vyhlasujem, že**

* súhlasím s podmienkami určenými verejným obstarávateľom, ktoré sú uvedené v Oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom rámcovej dohody, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné
* predkladám len jednu ponuku:

[ ] 1 ktorú som vypracoval sám

[ ] 1 pri jej vypracovaní, som využil služby osoby podľa § 49 ods. 5 ZVO:

|  |  |
| --- | --- |
| 2 Meno a priezvisko osoby: |  |
| Obchodné meno alebo názov: |  |
| Adresa pobytu alebo miesto podnikania: |  |
| IČO, ak bolo pridelené: |  |

* na realizácii zmluvy o dielo uzavretej na základe výsledku procesu verejného obstarávania sa budú podieľať subdodávatelia: **áno / nie** 3

, a že každý subdodávateľ spĺňa podmienky účasti týkajúce sa osobného postavenia podľa § 32, ods. 1, písm. b), písm. c), písm. e) a písm. f) ZVO, k tej časti predmetu zákazky, ktorú má subdodávateľ plniť.

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **SPOLU** |  |

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

3 nehodiace sa prečiarkne

## Príloha č. 3 - Vyhlásenie uchádzača ku konfliktu záujmov a o nezávislom stanovení ponuky

**Vyhlásenie uchádzača ku konfliktu záujmov a o nezávislom stanovení ponuky**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka, generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: „Nákup náhradných dielov a zabezpečenie servisu pre nakladače JCB na obdobie 48 mesiacov“,

**týmto čestne vyhlasujem, že**

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:
	1. nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;
	2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
	3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.
2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že:
	1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý
		1. je uchádzačom v predmetnom verejnom obstarávaní
		2. by mohol len potenciálne predložiť ponuku v predmetnom verejnom obstarávaní, a to s ohľadom na svoju kvalifikáciu, schopnosti, alebo skúsenosti,
	2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
	3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala:
		1. cien
		2. zámeru predložiť ponuku
		3. metód alebo faktorov určených na výpočet cien alebo
		4. predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
	4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
	5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,
3. Ďalej vyhlasujem, že
	1. všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
	2. som si prečítal a porozumel obsahu tohto vyhlásenia
	3. som si vedomý následkov potvrdenia nepravdivých informácií v tomto vyhlásení

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

 1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo (ak bolo pridelené)